Huippusuosittu DJ Avicii löydettiin kuolleena 20. huhtikuuta Omanissa.

Avicii kuoli TMZ-sivuston mukaan itsemurhan takia. EPA

Nyt TMZ-sivusto kertoo Aviciin, 28, kuolinsyyksi useiden lähteiden perusteella itsemurhan.

Kaksi lähdettä kertoo TMZ-sivustolle, että Avicii ensin rikkoi viinipullon ja satutti sitten itseään kohtalokkaasti terävällä lasinpalalla, joka aiheutti voimakkaan verenvuodon. Lähteet ovat TMZ-sivuston mukaan eri mieltä, tekikö muusikko haavan ranteeseen vai kaulaansa. Tietoa DJ:n kuolinsyystä ei ole vahvistettu virallisilta tahoilta.

Aviiciin on kerrottu kärsineen ennen kuolemaansa kokemastaan julkisuudesta ja kamppaileen alkoholiongelmien kanssa vuosien ajan. Muusikko vetäytyi keikkailusta terveysongelmien takia. Muusikon perhe julkaisi lausunnon, jossa kertoi Aviciin väsyneen elämään.

- Hän tuskaili oikeasti elämän tarkoituksen ja onnellisuuden kanssa. Hän ei jaksanut enää elää. Hän halusi löytää rauhan, perhe kertoi lausunnossaan.

Lähde: TMZ.

Video: Avicii nousi lyhyessä ajassa musiikkimaailman huipulle, mutta se vaati veronsa nuoresta miehestä.